ການ​ດື່ມ​ເຫລົ້າ​ພໍ​ປະ​ມານ ​ອາດ​ຈະ​ເປັນ​ການ​ດີ​ ຕໍ່ຫຼອດ​ເລືອດ​​​ຫົວ​ໃຈ​, ອີງ​ຕາມການສຶກ​ສາ​ຄົ້ນ​ຄວ້າ ​ທີ່ອອ​ສ​ເຕ​ຣ​ເລຍ
ການຄົ້ນຄວ້ານີ້ພົບວ່າ ການບໍລິໂພກເຫຼົ້າໃນປະລິມານປານກາງ ແມ່ນມີ​ສ່ວນກ່ຽວຂ້ອງ ກັບການຫຼຸດຜ່ອນຄວາມສ່ຽງ ຕໍ່ການ​ເປັນພະຍາດ​ຫລອດ​ເລືອດຫົວ​ໃຈ. 
ການສຶກສາຂອງນັກຄົ້ນຄວ້າໃນມະຫາວິທະຍາໄລໂມແນສ (Monash) ໃນປະເທດອອສເຕຣເລຍພົບວ່າ ການດື່ມເຫຼົ້າໃນລະດັບປານກາງ ແມ່ນມີສ່ວນເຮັດໃຫ້ຫຼຸດຜ່ອນຄວາມສ່ຽງຕໍ່ການເປັນພະຍາດຫລອດເລືອດຫົວໃຈ ແລະການເສຍຊີວິດຈາກທຸກສາເຫດ - ເມື່ອທຽບໃສ່ກັບການບໍ່ບໍລິໂພກເຫຼົ້າຈັກໜ້ອຍເລີຍ Phil Mercer ມີລາຍງານມາຈາກນະຄອນ Sydney ຊຶ່ງບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ຫຼາຍກວ່າ 18,000 ຄົນທີ່ມີອາຍຸສູງກວ່າ 70 ປີຂຶ້ນໃນສະຫະລັດ ແລະອອສ ເຕຣເລຍໄດ້ເຂົ້າຮ່ວມໃນການຄົ້ນຄວ້ານີ້ ມັນເປັນການສຶກສາອັນທໍາອິດທີ່ຈະຄົ້ນຄວ້າເບິ່ງຜົນກະທົບຂອງການດື່ມເຫຼົ້າຕໍ່ສຸຂະພາບຂອງຫົວໃຈ ມັນພົບວ່າການບໍລິໂພກເຫຼົ້າໃນປະລິມານປານກາງ ແມ່ນມີສ່ວນກ່ຽວຂ້ອງກັບການຫຼຸດຜ່ອນຄວາມສ່ຽງ ຕໍ່ການເປັນພະຍາດຫລອດເລືອດຫົວໃຈ ທ່ານຣອບບິນ ວູດສ໌ (Robyn Woods) ເປັນອາຈານສອນໃນໂຮງຮຽນແພດທົ່ວໄປ ແລະການແພດເພື່ອຮັກສາສຸຂະພາບຢູ່ມະຫາວິທະຍາໄລໂມແນສ (Monash) ທ່ານວູດສ໌ (WOODS) ກ່າວວ່າ: ບັນດານັກຄົ້ນຄວ້າກ່າວວ່າ ຜົນການຄົ້ນພົບຂອງເຂົາເຈົ້າຄວນໄດ້ຮັບການຕີ ຄວາມໝາຍຢ່າງລະມັດລະວັງ ເພາະວ່າຜູ້ເຂົ້າຮ່ວມໃນການສຶກສາຄົ້ນຄວ້າ ແມ່ນມີສຸຂະພາບດີໂດຍທີ່ບໍ່ເຄີຍເປັນໂຣກຫົວໃຈຫຼືພະຍາດຮ້າຍແຮງອື່ນໆ ມາ ກ່ອນ ພວກເຂົາເຈົ້າຍັງອາດຈະມີການເຄື່ອນໄຫວທາງດ້ານຮ່າງກາຍ ແລະສັງ ຄົມຫຼາຍກວ່າປະຊາກອນຜູ້ສູງອາຍຸທີ່ຢູ່ໃນຫລາຍລະດັບກວ້າງກວ່າ ແຕ່ວ່າການບໍລິໂພກເຫຼົ້າໃນປະລິມານຊັດເຈນວ່າໜ້ອຍ ຫລືຫລາຍປານໃດ ຈຶ່ງຈະສາມາດຫຼຸດຜ່ອນຄວາມສ່ຽງຂອງການເປັນພະຍາດຫລອດເລືອດຫົວໃຈແລະ ສາເຫດຂອງການຕາຍອື່ນໆໄດ້ນັ້ນແມ່ນບໍ່ມີໃຜຮູ້ ຮອງສາສະດາຈານວູດສ໌ (Woods) ກ່າວວ່າ ມັນຈໍາເປັນຕ້ອງໄດ້ມີການຄົ້ນຄວ້າເພີ່ມເຕີມອີກ ທ່ານກ່າວດັ່ງນີ້: ມະຫາວິທະຍາໄລໂມແນສ (Monash) ຢູ່ໃນນະຄອນແມລເບິນ (Melbourne), ການຄົ້ນຄວ້າທີ່ວ່ານີ້ໄດ້ຖືກພິມເຜີຍແຜ່ໃນວາລະສານດ້ານການສຶກສາກ່ຽວກັບຫົວໃຈ ຂອງຢູໂຣບ ຫຼື European Journal of Preventive Cardiology ຄຳແນະນຳຈາກມູນນິທິດ້ານຢາ ແລະເຫຼົ້າຂອງອອສເຕຣເລຍ ເຊິ່ງເປັນອົງການ ສາທາລະນະສຸກນຳໜ້າໝູ່ນັ້ນ ໄດ້ໃຫ້ການແນະນຳວ່າ ທັງຍິງ ແລະຊາຍ ຄວນບໍລິໂພກເຫຼົ້າບໍ່ເກີນ 10 ຈອກມາດຕະຖານ ຕໍ່ອາທິດ ເຄື່ອງດື່ມທີ່ມາດຕະຖານໃນອອສເຕຣເລຍແມ່ນມີເຫຼົ້າຢູ່ 10 ກຣາມ